Poetry | Sunday Times Books LIVE - Part 2
by Protea Boekhuis on 08 May 2018 Tweet
Oorhandiging van UJ-pryse vir Afrikaans (11 Mei)
by Mila on 04 May 2018 Tweet
Sluit Vrydag, 11 Mei by ons aan vir die oorhandiging van vanjaar se UJ-pryse vir Afrikaans!
SJ Naudé en Jolyn Phillips word afsonderlik vereer vir Die derde spoel en Radbraak.
Herdenk Adam Small met hierdie uitgawe van Kitaar my kruis
by Protea Boekhuis on 26 Apr 2018 Tweet
Adam Small is een van enkele bruin Afrikaanse skrywers wat in die kanon van die Afrikaanse letterkunde opgeneem is.
Hy was, met die gebruik van Kaaps, ’n voorloper van ’n hele generasie bruin Afrikaanse digters, wat ’n opbloei in protespoësie in die jare tagtig teweeggebring het.
In 2012 het die raad van die Suid-Afrikaanse Akademie vir Wetenskap en Kuns die Hertzogprys aan Small toegeken vir sy drama-oeuvre, met spesifieke verwysing na Kanna hy kô hystoe wat as ’n hoogtepunt in die Afrikaanse dramatiese kuns beskou word.
In 2009 is hy ook met die SA Akademie se Eeufeesmedalje bekroon vir sy hele oeuvre.
In sy huldeblyk getiteld “Die Groot Small”, gelewer te Stellenbosch op 7 Maart 2006 (op LitNet beskikbaar), maak Steward van Wyk die volgende opmerkings oor Small se werk:
“’n Deurlopende tema in Small se werk is die uitbeelding van die wel en wee van die onderdruktes en die werkersklasgemeenskap onder die beleid van apartheid. In die digbundels Kitaar my kruis en Sê Sjibbolet loods hy ’n fel aanval op kwessies soos gedwonge verskuiwing, rasseklassifikasie en -diskriminasie en aparte geriewe. Hy maak veral gebruik van satire om die onhoudbaarheid van die stelsel en die valse waardes van gesagsfigure uit te wys.”
Small se identifikasie met sy karakters vind neerslag in sy gebruik van Kaaps – volgens hom ’n volwaardige taal waarin mense hul eerste skreeu en hul laaste doodsroggel gee. Wat in heelparty gedigte opval, is die gebruik van refreine en herhaling, wat as ’t ware die gemeenskap se vrese waarskuwings en aanklagte van die tyd eggo (Van Wyk, 2006). Verder is daar ’n sterk Ou Testamentiese inslag, maar ook talle verwysings na die geboorte en wederkoms van Christus. Volgens Van Wyk word dié gegewe op die lotgevalle van onderdruktes van toepassing gemaak, o.a. die geskiedenis van Moses en die Israelitiese volk onder Egiptiese slawerny: Soos Moses met sy staf, moet die digter met sy kitaar sy mense lei, maar omdat die taak so moeilik is, word die kitaar ironies ook sy kruis. Só lui die openingsgedig byvoorbeeld:
Daniel Hugo se vyftiende digbundel tref die rakke
by admindev on 24 Apr 2018 Tweet
Openbare domein, Daniel Hugo se vyftiende digbundel, bestaan uit toeganklike gedigte vir gewone lesers en letterkundiges.
Hugo is een van Afrikaans se voorste en gewildste digters. Hy is ook een van die bekendste radiostemme in die land.
Hugo het al meer as vyftig werke uit Nederlands in Afrikaans vertaal; dit sluit in romans, digbundels, asook kinder- en jeugboeke. Hy is in 2014 en 2017 deur die Suid-Afrikaanse Akademie vir Wetenskap en Kuns bekroon vir sy vertaling van onderskeidelik Tom Lanoye se Sprakeloos en Stefan Hertmans se Oorlog en Terpentyn.
Openbare domein deur Daniel Hugo
by admindev on 23 Apr 2018 Tweet
Die jong Johannesburgse musikant, Almero Welgemoed, het onlangs sy aanhangers verras met ’n kortverhaal- en digbundel wat roerende temas bevat. Hy skryf oor onderwerpe waaroor mense moeilik in die openbaar praat, maar wat tog soms baie gesinne agter toe deure raak, soos onder andere huishoudelike geweld.
“Ek het gevoel dis belangrik om te skryf oor die lelike dinge in die lewe en ek hoop mense sal besef hulle is nie alleen nie,” sê hy.
Die bundel, Donderweer Gedagtes, bestaan uit ’n reeks briewe (gerig aan onder andere God en ook aan homself), gedigte, aanhalings uit gesprekke wat ’n bepaalde indruk op hom gemaak het en ook kortverhale, wat alles saam ’n geheelbeeld vorm. Die karakters in die boek worstel met verskeie vrae en innerlike konflik. Elke karakter hanteer dit op ’n unieke manier, wat dan natuurlik weer ’n invloed op ander karakters het en sodoende ’n (somtyds onbewustelike) rimpel-effek veroorsaak.
Welgemoed was ook die mede-samesteller van die populêre digbundel Liefde Wen saam met kunstenaar Bouwer Bosch. Donderweer Gedagtes word uitgegee deur Naledi en is beskikbaar by www.naledi.online.
Donderweer Gedagtes deur Almero Welgemoed
by Mila on 05 Apr 2018 Tweet
Die wenners van die gesogte UJ-pryse vir letterkunde is onlangs bekendgemaak.
Dié pryse woord jaarliks in twee kategorieë toegeken vir uitsonderlike Afrikaanse boeke wat in die vorige kalenderjaar gepubliseer is. Genre word nie in ag geneem nie met die beoordeling van die boeke nie.
Prysgeld vir die UJ-debuutprys beloop R30 000 terwyl die wenner van die UJ-prys met R75 000 beloon word.
Jolyn Phillips. (©Naomi Bruwer)
Die wenner van die UJ-debuutprys is Jolyn Phillips vir haar digbundel Radbraak.
Radbraak is Jolyn, kortverhaalskrywer van Tjieng tjang tjerries, se digdebuut in Afrikaans.
Phillips is ’n nuwe stem in Afrikaans – by tye liries maar deurgaans skreiend en ook uitdagend.
Jolyn Phillips, 27, is gebore en getoë in Blompark, Gansbaai. Haar debuutkortverhaalbundel, Tjieng Tjang Tjerries and other stories, verskyn in 2016. Sy is tans besig om met haar doktorale tesis aan die Universiteit van Weskaapland (UWK). Sy beskryf haarself as ’n woordswerwer maar werk ook deeltyds as ’n dosent en sangeres.
SJ Naudé. ©Liné Enslin.
Die wenner van die UJ-prys is SJ Naudé vir sy roman Die derde spoel.